09/08/2013 | Administración LocalMunicipal
Vilarmaior
Aprobación ordenanza fiscal

O Pleno deste concello, en sesión celebrada o día 02 de agosto de 2013, acordou aprobar inicialmente a ordenanza fiscal nº 8 reguladora da taxa pola prestación do servizo público de axuda no fogar, e de acordo co disposto no artigo 17.1.2 do Texto refundido da Lei reguladora das facendas locais, se somete a información pública polo prazo de 30 días a contar desde o seguinte ao da publicación deste anuncio no BOP, así como o texto íntegro da ordenanza, para que os interesados poidan formular as alegacións que estimen oportunas. De non se presentar, a modificación da ordenanza entenderase aprobada definitivamente. Vilarmaior, 02 de agosto de 2013 O ALCALDE, Carlos Vázquez Quintián No uso das facultades conferidas polos artigos 133.2 e 142 da Constitución e polo artigo 106 da Lei 7/1985 do 2 de abril Reguladora das Bases de Réxime Local, e de conformidade co disposto nos artigos 15 a 27 e 57 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, este concello establece a taxa pola prestación do servizo público municipal de axuda no fogar. Constitúe o feito impoñible desta taxa a prestación polo concello do servizo público de axuda no fogar ordinario e do servizo de axuda no fogar a persoas en situación de dependencia recoñecida pola Xunta de Galicia e que no programa individualizado de atención de recursos, teñan o SAF como recurso asignado, ou como respiro complementario de outro recurso e/ou prestación. Son suxeitos pasivos desta taxa, en concepto de contribuíntes, as persoas físicas ou xurídicas, así como as entidades ás que se refire o artigo 35 da Lei xeral tributaria e 23 do RDL 2/2004, que sexan receptoras e se beneficien das prestacións do servizo de axuda no fogar.1.- Serán responsables solidariamente, das obrigas tributarias do suxeito pasivo establecidas nesta ordenanza, as persoas físicas e xurídicas a que se refire o artigo 42 da Lei xeral tributaria.2.- Serán responsables subsidiarios, as persoas ou entidades a que se refire o artigo 43 da Lei xeral tributaria. A base impoñible deste tributo calcularase en función do indicador público de rendas de efectos múltiples (IPREM). As tarifas graduaranse segundo os seguintes cadros: A) Servizo ordinario: O prezo/hora queda establecido en 17 €/hora de prestación do servizo, de luns a sábado, revisable anualmente e de forma automática segundo o índice de prezos ao consumo (IPC). O prezo/hora en domingo e festivos queda establecido en 21 €/hora. B) Servizo a persoas en situación de dependencia: O prezo/hora queda establecido en 20 €/hora de prestación do servizo, de luns a sábado, revisable anualmente e de forma automática segundo o índice de prezos ao consumo (IPC). O prezo/hora en domingo e festivos queda establecido en 23 €/hora. O devengo da presente taxa se produce no momento do inicio da prestación do servizo de axuda no fogar. O período impositivo coincidirá co trimestre natural, liquidándose o primeiro día do mes natural seguinte e prorratearase por días nos supostos en que a prestación do servizo non se realice por trimestre completo.1º.- As cantidades esixibles con arreglo á tarifa se liquidarán polo servicio prestado, e serán en períodos trimestrais (marzo, xuño, setembro e decembro) mediante a elaboración e aprobación dun padrón e as liquidacións tributarias se notificarán individualmente.2º.- Nos casos en que as horas prestadas sexan inferiores á cantidade expresada en cada columna da táboa do apartado B) do artigo 6, a cantidade a pagar será minorada proporcionalmente á diminución das horas efectivas de servizo.3º.- Unha vez aprobada a alta no servizo, esta manterase mentres non varíen as circunstancias que motivaron a prestación do servizo.4º.- Anualmente ou no caso de producirse cambios na situación das persoas usuarias, se lles requirirá, polo departamento de servizos sociais, para que xustifiquen documentalmente a súa situación económica e patrimonial, para os efectos de actualizar a súa capacidade económica e, no seu caso, a taxa a abonar.5º.- En todo aquelo non sinalado nesta ordenanza, estarase ao disposto nas disposicións xerais aplicables, na ordenanza municipal do servizo, no Decreto 99/2012, na Lei 13/2008 de servizos sociais de Galicia, así como na Orde do 22 de xaneiro de 2009, pola que se regula o servizo de axuda no fogar e disposicións que a complementen ou modifiquen. Non poderán recoñecerse respecto a esta taxa outros beneficios fiscais que os expresamente previstos en normas con rango de lei ou derivados da aplicación de tratados internacionais, nos termos establecidos no art.9 do Texto refundido da lei reguladora das facendas locais. No relativo á cualificación de infraccións tributarias, así como á determinación das sancións que correspondan, aplicarase o disposto na Lei xeral tributaria, de acordo co establecido no artigo 11 do RDL 2/2004. A presente ordenanza derroga a aprobada polo pleno o día 15 de outubro de 2009 e publicada no BOP nº 274 do 31 de decembro de 2009, e modificada por acordo do 29 de setembro de 2011 (BOP nº 224 do 24/11/2011). A presente ordenanza fiscal, foi aprobada polo pleno do concello en sesión celebrada o día dous de agosto de 2013, entrará en vigor logo da súa publicación íntegra no Boletín Oficial da Provincia, permanecendo en vigor ata a súa modificación ou derrogación expresas. Vilarmaior, xullo de 2013.